Darijus Beinoravičius

Darijus Beinoravičius (g. 1974 m. lapkričio 7 d. Pakruojyje) – teisininkas, teisėtyrininkas, teisės filosofas, Mykolo Romerio universiteto (MRU) profesorius, Teisės filosofijos ir istorijos katedros vedėjas.

 Išsilavinimas 
1993 m. sidabro medaliu baigė Pakruojo 1-ąją vidurinę mokyklą. 1993 m. įstojo į Vilniaus valstybinio universiteto (VU) Teisės fakultetą. 1995–1996 m. tęsė teisės studijas Liono Žano Muleno (3) universitete, gavo Prancūzijos metų universitetinių studijų diplomą. 1999 m. baigė teisę VU Teisės fakultete, įgijo teisininko kvalifikaciją. Nuo 1999 m. iki 2003 m. Lietuvos teisės universiteto (MRU) doktorantas. Nuo 2000 m. spalio iki 2001 m. kovo atliko mokslo tyrimus Aix – Marseille Teisės fakultete (Prancūzijoje). 2003 m. balandžio 3 d. apgynė disertaciją tema „Teisės ir įstatymo santykis“, socialinių mokslų (teisės krypties) daktarasLietuvos mokslo potencialas .

 Stažuotės 

1998 m. gegužė – Europos Sąjungos teisės kursai Hagoje (Nyderlandai), 2000 m. kovas – ES integracijos problemų seminarai Helsinkyje, 2003 m. vasaris – teisės ir politikos mokslų sesija Budapešte (Vengrija), 2004 m. balandžio 5 – 11 d. ir gruodžio 13 – 19 d. skaitytos paskaitos Prancūzijos universitetuose pagal ERASMUS programą, 2004 m. spalis – mokslinė stažuotė Baltarusijos valstybinio universiteto Teisės fakultete, 2005 m. sausis – kovas mokslinė stažuotė Prancūzijos žmogaus studijų namuose Paryžiuje.

 Veikla 
Nuo 1997 m. lapkričio 17 d. iki 1999 m. kovo 24 d. Teisės instituto (TI) Kriminologinių tyrimų skyriaus specialistasVytautas Andriulis, Aldona Bentkuvienė. Teisės instituto mokslininkų darbų bibliografija. LR teisingumo ministerija, Teisės institutas, 2002, Vilnius, 145 psl., nuo 1999 m. kovo iki 2000 m. kovo mnė. Lietuvos Respublikos Seimo (LRS) kontrolieriaus padėjėjas. nuo 2003 m. kovo mėn. iki 2004 m. liepos mėn. – Respublikos Prezidento patarėjas teisės klausimais. Nuo 1999 m. ir šiuo metu Lietuvos teisės universiteto lektorius, nuo 2005 m. – docentasDarijus Beinoravičius  (CV). MRU Teisės filosofijos ir istorijos katedros vedėjasMRU Teisės filosofijos ir istorijos katedra . Skaito teisės teorijos paskatas ir veda seminarus. Dalyvauja su pranešimais daugelyje Lietuvoje organizuojamų konferencijų.

Lietuvos – Prancūzijos asociacijos prezidentas, AMADE (pasaulinės vaikų draugų asociacijos) vykdomojo komiteto Lietuvoje ir Europos judėjimo Lietuvoje valdybos narys.

Moka rusų bei prancūzų kalbas; iš dalies – anglų.

 Darbai 
 Teisės ir įstatymo santykis.

 Apdovanojimai 
 Prano Dovydaičio premija (2019 m.)

 Šaltiniai 

Kategorija:Lietuvos teisės filosofai
Kategorija:Lietuvos teisės pedagogai